Na temelju članka 98. stavka 1. Zakona o komunalnom gospodarstvu (Narodne novine, broj 68/18) te članka 28. Statuta Općine Ernestinovo (Službeni glasnik broj 1/13, 4/13, 3/18, 4/18), Općinsko vijeće Općine Ernestinovo na 13. sjednici održanoj 29. studenog 2018. donosi

**ODLUKU**

**o vrijednosti boda za izračun komunalne naknade**

**Općine Ernestinovo**

Članak 1.

 Vrijednost boda (B) za izračun komunalne naknade određuje se u visini od 4,80 kuna po m2 korisne površine nekretnine.

Članak 2.

 Vrijednost boda (B) iz članka 1. ove odluke jednaka je godišnjoj visini komunalne naknade po četvornome metru (m2) korisne površine stambenog prostora u prvoj zoni Općine Ernestinovo.

Članak 3.

 Danom stupanja na snagu ove odluke prestaje važiti Odluka o vrijednosti boda u Općini Ernestinovo (Službeni glasnik Općine Ernestinovo, broj 5/01).

Članak 4.

 Odluka se ima objaviti u Službenom glasniku Općine Ernestinovo, a stupa na snagu 1. siječnja 2019. godine.

KLASA: 363-02/18-04/2

URBROJ: 2158/04-18-1

Ernestinovo, 29. studenog 2018.

Predsjednik

Općinskog vijeća

Krunoslav Dragičević